Razlika između odobrenih sredstava za preuzimanje obveza i odobrenih sredstava za plaćanje proizlazi iz činjenice da se diferencirana odobrena sredstva koriste za određene mjere koje izravno provodi Komisija. To se uglavnom odnosi na mjere promocije za poljoprivredne proizvode i na strategiju politike i mjere usklađivanja.

Privremena potrošnja odobrenih sredstava EFJP-a do 31.1.2018.

Privremeno izvršenje proračuna za razdoblje od 16. listopada 2017. do 31. siječnja 2018. prikazano je u Prilogu. Ta se razina izvršenja uspoređuje s profilom rashoda sustava ranog upozoravanja koji je utvrđen u skladu s člankom 28. Uredbe (EU) br. 1306/2013.

U Prilogu, u kojem se navodi privremeno izvršenje proračuna za 2018. za razdoblje do 31. siječnja 2018., u iznose odobrenih proračunskih sredstava na razini članka za sektor voća i povrća i članka za proizvodno nevezana izravna plaćanja nisu uključeni prethodno navedeni namjenski prihodi. Riječ je o izglasanim odobrenim sredstvima koja za navedene članke iznose 531,8 milijuna EUR odnosno 34 309,1 milijun EUR.

3.1.1.Promocija (+ 68,7 milijuna EUR)

Prekoračenje u odnosu na profil rashoda proizlazi iz činjenice da su obveze odobrenih proračunskih sredstava za tzv. programe u kojima sudjeluje više korisnika preuzete prije nego što se to očekivalo.

3.1.2.Voće i povrće (+ 65,5 milijuna EUR)

Tim se navodnim prekomjernim izvršenjem ne uzimaju u obzir prihodi namijenjeni tom sektoru. Ako se pribroje ti prihodi, izvršenje je u skladu s profilom: minus 6,2 milijuna EUR, odnosno samo minus 0,7 % (vidi bilješku (*) u Prilogu).

3.1.3.Program u školama (- 24,0 milijuna EUR)

Od školske godine 2017./2018. prethodno odvojeni program voća u školama i program mlijeka u školama spojeni su. Profil rashoda za taj proračunski članak izrađen je na temelju modela izvršenja prethodnih odvojenih programa u školama. Sadašnji model izvršenja novog programa u školama zasad se čini različitim (slabije razvijenim) od modelâ prethodnih programa.

3.1.4.Svinjsko meso, jaja i perad, pčelarstvo i drugi proizvodi životinjskog podrijetla (- 7,7 milijuna EUR)

U prijašnjim godinama taj proračunski članak obuhvaćao je rashode za pčelarstvo i mjere za sektor svinjskog mesa. U 2018. u okviru članka financira se potpora za pčelarstvo i izvanredne mjere koje se odnose na bolesti životinja. Ovogodišnji model izvršenja mogao bi stoga biti različit od profila izračunatog na temelju modelâ iz prethodnih godina.

3.2.Izravna plaćanja

Iznos povučenih odobrenih sredstava za izravna plaćanja nadmašio je profil potrošnje za 1 146,3 milijuna EUR. Ako se uzmu u obzir namjenski prihodi dodijeljeni tom poglavlju, tj. 1 075.9 milijuna EUR, prekomjerno izvršenje iznosi 358,3 milijuna EUR.

3.2.1.Proizvodno nevezana izravna plaćanja (+ 461,6 milijuna EUR)

Navedeni iznos povučenih sredstava upućuje na napredak u razini provedbe. No, to nije u potpunosti indikativno, s obzirom na to da se taj članak financira iz izglasanih odobrenih sredstava i iz namjenskih prihoda, a navedeno se uspoređuje samo u odnosu na odobrena sredstva (napomena: za pojedinosti vidi prethodno navedenu točku 2.).

U bilješci (*) u tablici privremenog izvršenja iz Priloga potrošnja i profil potrošnje uspoređuju se s ukupnim raspoloživim financijskim sredstvima. Tablica pokazuje da izvršenje rashoda zaostaje 326,4 milijuna EUR za profilom (što je minus od samo 0,9 %).

Komisija na mjesečnoj osnovi ispituje razine izvršenja i predviđanja rashoda država članica. U ovom se trenutku to malo odstupanje smatra privremenim te se očekuje da će proizvodno nevezana izravna plaćanja na kraju proračunske godine biti izvršena kako je predviđeno.

3.2.2.Ostala izravna plaćanja (+ 684,7 milijuna EUR)

Plaćanja za dobrovoljne proizvodno vezane potpore iznimno su visoka u usporedbi s profilom. Suprotno tome, u programu za male poljoprivrednike utvrđeno je nedovoljno izvršenje odobrenih sredstava.

U oba se slučaja odstupanja smatraju privremenima te se očekuje da će ostala izravna plaćanja na kraju proračunske godine biti izvršena kako je predviđeno.

3.3.Revizija poljoprivrednih rashoda (- 28,4 milijuna EUR)

Kad je riječ o proračunskom poglavlju 05 07, iznos neiskorištenih proračunskih sredstava upućuje na to da je početkom financijske godine izvršen manji broj isplata u odnosu na prosječni profil prijašnjih godina. Ta plaćanja uglavnom se odnose na financijske ispravke u korist država članica na temelju odluka o potvrdi o sukladnosti ili financijskom poravnanju računa iz prethodnih godina.

4.Izvršenje namjenskih prihoda EFJP-a